CELEX: 62021TN0790
Language: el
Date: 2021-12-22 00:00:00
Title: Υπόθεση T-790/21: Προσφυγή — αγωγή της 22ας Δεκεμβρίου 2021 — PL κατά Επιτροπής

14.2.2022   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 73/58
            
         
      Προσφυγή — αγωγή της 22ας Δεκεμβρίου 2021 — PL κατά Επιτροπής
      (Υπόθεση T-790/21)
      (2022/C 73/73)
      Γλώσσα διαδικασίας: η γαλλική
      
         Διάδικοι
      
      
         Προσφεύγων-ενάγων: PL (εκπρόσωπος: N. de Montigny, δικηγόρος)
      
         Καθής-εναγομένη: Ευρωπαϊκή Επιτροπή
      
         Αιτήματα
      
      Ο προσφεύγων-ενάγων ζητεί από το Γενικό Δικαστήριο:
      
                  —
               
               
                  να ακυρώσει την απόφαση περί επανατοποθέτησης την οποία εξέδωσε η Γενική Διεύθυνση ανθρωπίνων πόρων και ασφάλειας στις 16 Φεβρουαρίου 2021·
               
            
                  —
               
               
                  να ακυρώσει, εφόσον κρίνεται αναγκαίο, την απόφαση με την οποία απορρίφθηκε η ένσταση που ο προσφεύγων-ενάγων υπέβαλε δυνάμει του άρθρου 22γ στις 16 Σεπτεμβρίου 2021·
               
            
                  —
               
               
                  να διαπιστώσει και να αποφανθεί ότι η Επιτροπή παρέλειψε να λάβει τα μέτρα εκτελέσεως των αποφάσεων του Γενικού Δικαστηρίου της 15ης Απριλίου 2015 και της 13ης Δεκεμβρίου 2018, σεβόμενη το σκεπτικό τους, όπως επίσης ότι η Επιτροπή παραβίασε το δεδικασμένο·
               
            
                  —
               
               
                  να υποχρεώσει την Επιτροπή να καταβάλει αποζημίωση ύψους 250 000 ευρώ προς αποκατάσταση της προκληθείσας υλικής ζημίας, καθώς και χρηματική ικανοποίηση ύψους 100 000 ευρώ για την προκληθείσα ηθική βλάβη·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής-αγωγής ο προσφεύγων-ενάγων προβάλλει τρεις λόγους.
      
                  1.
               
               
                  Με τον πρώτο λόγο προβάλλεται αναρμοδιότητα της διοικητικής αρχής που απέρριψε την ένσταση του προσφεύγοντος-ενάγοντος.
               
            
                  2.
               
               
                  Με τον δεύτερο λόγο προβάλλονται παράβαση του άρθρου 266 ΣΛΕΕ, παραβίαση του δεδικασμένου, παραβίαση της αρχής της μη αναδρομικότητας και καταστρατήγηση της διαδικασίας, παράβαση των διαδικαστικών εγγυήσεων, προσβολή του δικαιώματος ακροάσεως κατά αποτελεσματικό τρόπο και σύμφωνα με τον σκοπό του εν λόγω δικαιώματος. Ο δεύτερος λόγος περιλαμβάνει τρία σκέλη:
                  
                              —
                           
                           
                              με το πρώτο σκέλος προβάλλονται προσβολή των δικαιωμάτων άμυνας του προσφεύγοντος-ενάγοντος, προσβολή του δικαιώματος ακροάσεως, απουσία διοικητικής διαδικασίας, παραβίαση της αρχής της εκατέρωθεν ακροάσεως και της αρχής της ισότητας των όπλων, παράβαση του άρθρου 41 του Χάρτη των Θεμελιωδών Δικαιωμάτων της Ευρωπαϊκής Ένωσης και προσβολή του δικαιώματος χρηστής διοικήσεως, καθώς και μη τήρηση εύλογης προθεσμίας·
                           
                        
                              —
                           
                           
                              με το δεύτερο σκέλος προβάλλονται η κατ’ ομολογία παράβλεψη του σκοπού της διαδικασίας και η καταστρατήγησή της, η αθέτηση του καθήκοντος αρωγής και της υποχρέωσης παροχής προστασίας στον πληροφοριοδότη·
                           
                        
                              —
                           
                           
                              με το τρίτο σκέλος προβάλλονται παραβίαση των αρχών και παράβαση των κανόνων περί αναδρομικότητας και περί της συνδεόμενης με αυτήν ασφάλειας δικαίου, προσβολή των αρχών αμεροληψίας (αντικειμενικής και υποκειμενικής), πρόθεση έκδοσης ίδιας απόφασης έχουσας το ίδιο περιεχόμενο και στηριζόμενης στους ίδιους λόγους αντί να αντισταθμισθεί η απώλεια της ευκαιρίας να γίνουν σεβαστά τα διαδικαστικά δικαιώματα του προσφεύγοντος-ενάγοντος εγκαίρως και κατά αποτελεσματικό τρόπο.
                           
                        
            
                  3.
               
               
                  Με τον τρίτο λόγο προβάλλονται παράβαση του άρθρου 22α του κανονισμού υπηρεσιακής κατάστασης των υπαλλήλων της Ευρωπαϊκής Ένωσης (στο εξής: ΚΥΚ), παράβαση του καθήκοντος αρωγής και μέριμνας στο πλαίσιο της διαδικασίας επανατοποθέτησης, παράβαση του άρθρου 22γ του ΚΥΚ και μη παροχή προστασίας στα άτομα που καταγγέλλουν παρανομίες (whistleblowers), αθέτηση των καθηκόντων επιμέλειας, ουδετερότητας, αμεροληψίας, αντικειμενικότητας, προσβολή του δικαιώματος του προσφεύγοντος-ενάγοντος να τύχει ο φάκελός του δίκαιης μεταχείρισης εκ μέρους της διοίκησης, παράβλεψη των εύλογων προσδοκιών του και καταστρατήγηση της διαδικασίας. Ο τρίτος λόγος περιλαμβάνει τέσσερα σκέλη:
                  
                              —
                           
                           
                              με το πρώτο σκέλος προβάλλεται παράβαση του άρθρου 22γ του ΚΥΚ, καθότι η αρμόδια για τους διορισμούς αρχή (στο εξής: ΑΔΑ) δεν ακολούθησε την προβλεπόμενη από την εν λόγω διάταξη διαδικασία·
                           
                        
                              —
                           
                           
                              με το δεύτερο σκέλος προβάλλεται αθέτηση του καθήκοντος αρωγής·
                           
                        
                              —
                           
                           
                              με το τρίτο σκέλος προβάλλονται παραβίαση των αρχών αντικειμενικότητας, αμεροληψίας και ουδετερότητας της ΑΔΑ, προσβολή της αρχής της ίσης μεταχείρισης και της αρχής της απαγόρευσης των διακρίσεων·
                           
                        
                              —
                           
                           
                              με το τέταρτο σκέλος προβάλλεται παράβαση των κανόνων περί βάρους αποδείξεως.